হরিদেবপুরে গণধর্ষণের অভিযোগ, অবশেষে গ্রেফতার মূল অভিযুক্ত

কলকাতা: বন্ধুর জন্মদিনের পার্টিতে(Birthday Party) ডেকে প্রাক্তন প্রেমিকাকে ধর্ষণের অভিযোগ উঠেছিল যুবক ও তাঁর বন্ধুর বিরুদ্ধে। সেই ঘটনার পর থেকেই পলাতক ছিলেন অভিযুক্তরা। অবশেষে তিনদিনের মাথায় মূল অভিযুক্তকে গ্রেফতার করল পুলিশ (POLICE)।

শুক্রবার রাতে রিজেন্ট পার্ক (Regent Park) এলাকার একটি ফ্ল্যাটে প্রাক্তন প্রেমিক চন্দন মল্লিকের সঙ্গে জন্মদিনের পার্টিতে যান ওই তরুণী। সেখানেই ঘটে গণধর্ষণের অভিযোগ। ঘটনার পর থেকেই গা ঢাকা দিয়েছিলেন অভিযুক্ত চন্দন। মঙ্গলবার রাতে বর্ধমান স্টেশন থেকে তাঁকে গ্রেফতার করেছে পুলিশ। এখনও আরও এক অভিযুক্ত দেবাংশু ওরফে দ্বীপ পলাতক। তাঁর খোঁজে ধৃতকে জিজ্ঞাসাবাদ করা হতে পারে বলে জানা গিয়েছে।

আরও পড়ুন: নবান্ন অভিযানে নির্যাতিতার মাকে ‘মারধর’, আগামীকাল শুনানি

প্রসঙ্গত, শুক্রবার রাতে রিজেন্ট পার্ক এলাকায় জন্মদিনের পার্টিতে (Birthday Party) গিয়েছিলেন ওই তরুণী। সেই রাতেই তাঁর উপর নির্যাতন চালায় ২ জন। এরপর শনিবার ২ অভিযুক্তের বিরুদ্ধে হরিদেবপুর থানায় অভিযোগ দায়ের করেন তরুণী। তরুণীর অভিযোগের ভিত্তিতে গণধর্ষণের মামলা রুজু করে পুলিশ। অভিযোগ ছিল, জন্মদিনের অনুষ্ঠানে ওই তরুণীকে চন্দন ও তাঁর বন্ধু দেবাংশু বিশ্বাস ধর্ষণ করেন। শুধু ধর্ষণই নয়, ঘটনার পর দীর্ঘক্ষণ ধরে তাঁকে নির্যাতন করা হয়। অবশেষে কোনওরকমে সেখান থেকে বেরিয়ে এসে পরিবারের সদস্যদের সব জানান তিনি।