মুর্শিদাবাদে ফের বাংলাদেশি অনুপ্রবেশ, ধৃত ৬ জন

মুর্শিদাবাদ: আবারও বাংলাদেশি অনুপ্রবেশে চাঞ্চল্য মুর্শিদাবাদে (Murshidabad)। ডোমকল (Domkal) ও রানিনগর (Raninagar) থানা এলাকায় পৃথক অভিযানে পুলিশ ও বিএসএফের (BSF) যৌথ তৎপরতায় ধরা পড়েছে মোট ৬ জন বাংলাদেশি নাগরিক (District news)।

সূত্রের খবর, ডোমকলের ভাতসালা মোড় থেকে দু’জন এবং রানিনগরের হারুডাঙ্গা কালিনগর এলাকা থেকে আরও চারজনকে আটক করা হয়। ধৃতদের কাছ থেকে উদ্ধার হয়েছে বাংলাদেশি সিম কার্ডসহ মোবাইল ফোন। তবে তাঁদের কাছে কোনও বৈধ নথিপত্র না থাকায় পুলিশ তাদের বিরুদ্ধে অনুপ্রবেশ আইনে মামলা দায়ের করেছে। পরে তাদের আদালতে পেশ করা হয়।

আরও পড়ুন: বিপর্যস্ত উত্তরবঙ্গে ত্রাণ সামগ্রী দিতে রওনা হলেন গয়েশপুরের তৃণমূল কর্মীরা

স্থানীয় সূত্রে জানা গিয়েছে, সাম্প্রতিক সময়ে মুর্শিদাবাদের সীমান্তবর্তী এলাকায় বাংলাদেশি অনুপ্রবেশের ঘটনায় প্রশাসনের উদ্বেগ বেড়েছে। নিয়মিত টহল ও নজরদারি জোরদার করা হলেও, বিভিন্ন গোপন পথ দিয়ে প্রবেশের চেষ্টা অব্যাহত রয়েছে বলে দাবি নিরাপত্তা বাহিনীর।

প্রশাসনের পক্ষ থেকে জানানো হয়েছে, সীমান্ত এলাকায় নজরদারি আরও বাড়ানো হবে এবং এই ধরনের অনুপ্রবেশ রুখতে স্থানীয় বাসিন্দাদেরও সতর্ক থাকতে অনুরোধ করা হয়েছে।